Nüüd nende kahe kvadratuur väljendub kollektiivse jõu (Pluuto) pingestatuses ja seda Saturni abil. Kuid asjade seisu nähakse ainult must-valgena. Tähendab see võimu kriisi ja seda mitmetel tasanditel. Massid (Pluuto) pole sugugi rahul valitseva korraga, rahulolematus tõuseb veelgi. Meile võiks see tähendada ka  II ja V majade valdkondade kriitilist seisu, sest Saturn ja Pluuto valitsevad neid maju. Arvestama peab sellega, et kui transiitne Saturn on riigi Marsi peal, siis ta teeb kvadratuuri riigi Pluutole ja samal ajal ka transiitsele Pluutole. Kõne alla võib tulla territoriaalse terviku lõhenemine, seda eelkõige Kirde-Eestis, oma autonoomia nõudmine. Vähemasti katse seda teha on üks võimalikke variante. Ja see pole uus asi, seda on varemgi teatud grupp nõudnud. Eelmine selline seis oli 1980.a. oktoobris. Siis  toimusid noorterahutused ja mäss. Seotud oli see ansambli "Propeller" esinemisega Dünamo staadionil. Toimus see 22. septembril, mil ligi 500 õpilast läksid rongkäigus staadionilt kesklinna, kus nad laiali aeti. Kordus meeleavaldus 1. oktoobril, kui Tammsaare mälestussamba juures, Raekoja platsil ja Võidu väljakul Tallinna koolinoored avaldasid protesti venestamispoliitika vastu. Paar päeva hiljem toimus rongiõnnetus Balti jaamas, mis nõudis 4 inimelu ja vigastatuid oli 22. Oktoobri lõpus ilmus 40 haritlase  kiri venestamispoliitika vastu. Kiri jäi ajalehtedes avaldamata kuid levis käsikirjaliselt ning välisraadio vahendusel. Mida nüüd siis oodata võiks? Kui Saturn hakkab liikuma riigi II majas, võib kõne alla tulla uuesti lastetusmaks.